CELEX: 52020PC0279
Language: fi
Date: 2020-06-26
Title: Ehdotus NEUVOSTON TÄYTÄNTÖÖNPANOPÄÄTÖS neuvoston asetuksen (EU) 2017/1939 14 artiklan 3 kohdassa tarkoitetuista valintalautakunnan toimintaa koskevista säännöistä annetun neuvoston täytäntöönpanopäätöksen (EU) 2018/1696 muuttamisesta

EUROOPAN KOMISSIO
            Bryssel 26.6.2020
            COM(2020) 279 final
            2020/0133(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            neuvoston asetuksen (EU) 2017/1939 14 artiklan 3 kohdassa tarkoitetuista valintalautakunnan toimintaa koskevista säännöistä annetun neuvoston täytäntöönpanopäätöksen (EU) 2018/1696 muuttamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvosto antoi 12. lokakuuta 2017 neuvoston asetuksen (EU) 2017/1939 tiiviimmän yhteistyön toteuttamisesta Euroopan syyttäjänviraston (EPPO) perustamisessa. Asetus tuli voimaan 20. marraskuuta 2017. 
            
            
               Neuvoston asetuksen (EU) 2017/1939 20 artiklan mukaan komissio vastaa EPPOn perustamisesta ja alkuvaiheen hallinnollisesta toiminnasta siihen asti, kunnes EPPOlla on valmiudet oman talousarvionsa toteuttamiseen. 
            
            
               Ennakkoedellytys EPPOn perustamiselle on sen jäsenten ja henkilöstön ja erityisesti Euroopan syyttäjien valinta ja nimittäminen. Euroopan syyttäjät muodostavat yhdessä Euroopan pääsyyttäjän kanssa EPPOn kollegion. EPPOn kollegion on tehtävä useita keskeisiä yleisluonteisia päätöksiä, jotta EPPO voisi aloittaa toimintansa. Niihin kuuluvat esimerkiksi EPPOn sisäisen työjärjestyksen ja valtuutettujen Euroopan syyttäjien palvelussuhteen ehtojen hyväksyminen sekä valtuutettujen Euroopan syyttäjien ja hallintojohtajan nimittäminen. 
            
            
               Neuvoston asetuksen (EU) 2017/1939 16 artiklan 1 kohdassa edellytetään, että kukin osallistuva jäsenvaltio nimeää kolme ehdokasta, jotka ovat a) asianomaisen jäsenvaltion syyttäjälaitoksen tai oikeuslaitoksen aktiivisia jäseniä, b) joiden riippumattomuus on kiistaton ja c) joilla on korkeaan syyttäjän tai tuomarin virkaan nimittämiseksi omassa jäsenvaltiossaan vaadittava pätevyys ja asiaankuuluvaa käytännön kokemusta kansallisista oikeusjärjestelmistä, talousrikostutkinnoista ja kansainvälisestä oikeudellisesta yhteistyöstä rikosasioissa.
            
            
               Lisäksi neuvoston asetuksen (EU) 2017/1939 16 artiklan 2 kohdassa säädetään, että saatuaan neuvoston asetuksen (EU) 2017/1939 14 artiklan 3 kohdassa tarkoitetulta valintalautakunnalta perustellun lausunnon neuvosto valitsee ja nimittää yhden ehdokkaista kyseessä olevan jäsenvaltion Euroopan syyttäjäksi. Jos valintalautakunta toteaa, että jokin ehdokas ei täytä vaatimuksia, joita Euroopan syyttäjän tehtävien hoitaminen edellyttää, sen lausunto sitoo neuvostoa.
            
            
               Neuvosto antoi 13. heinäkuuta 2018 neuvoston täytäntöönpanopäätöksen (EU) 2018/1696 neuvoston asetuksen (EU) 2017/1939 14 artiklan 3 kohdassa tarkoitetuista valintalautakunnan toimintaa koskevista säännöistä. 
            
            
               Toimintaa koskevien sääntöjen VII säännön 2 kohdan mukaan valintalautakunta kuulee jäsenvaltioiden Euroopan syyttäjän tehtävään nimeämiä ehdokkaita ja laatii lausunnon ehdokkaiden pätevyydestä Euroopan syyttäjien tehtävien hoitamiseen. Valintalautakunta toteaa nimenomaisesti, täyttääkö jäsenvaltion nimeämä ehdokas neuvoston asetuksen (EU) 2017/1939 16 artiklan 1 kohdassa säädetyt vaatimukset, ja jos näin ei ole, valintalautakunta pyytää sihteeristönsä välityksellä asianomaista jäsenvaltiota nimeämään vastaavan määrän uusia ehdokkaita. Valintalautakunta asettaa ehdokkaat paremmuusjärjestykseen heidän pätevyytensä ja kokemuksensa perusteella. Järjestys osoittaa valintalautakunnan määrittelemän paremmuusjärjestyksen, eikä se sido neuvostoa.
            
            
               Tästä säännöstä seuraa, että jos jäsenvaltio ei esitä kolmea kelpoisuusvaatimukset täyttävää ehdokasta kohtuullisessa ajassa, valintalautakunta ei voi antaa neuvostolle perusteltua lausuntoa ehdokkaista eikä valintamenettelyä voida saattaa päätökseen. Tämä voisi estää neuvostoa nimittämästä kyseisen jäsenvaltion Euroopan syyttäjää oikea-aikaisesti ja viivästyttää näin EPPOn perustamista ja sen toiminnan aloittamista. 
            
            
               Ensimmäisten Euroopan syyttäjien valintamenettelystä saadut kokemukset ovat osoittaneet, että jäsenvaltiolla voi olla huomattavia vaikeuksia yksilöidä ja nimetä kelpoisuusvaatimukset täyttäviä ehdokkaita ja joissakin poikkeustapauksissa saattaa olla objektiivisesti mahdotonta nimetä tarvittava määrä kelpoisuusvaatimukset täyttäviä ehdokkaita kohtuullisessa ajassa.
            
            
               Tämän ehdotuksen tarkoituksena on antaa valintalautakunnalle mahdollisuus esittää neuvostolle perusteltu lausunto ainoastaan kahdesta kelpoisuusvaatimukset täyttävästä ehdokkaasta asianmukaisesti perustelluissa poikkeustapauksissa eli silloin, kun on riittävällä tavalla osoitettu, että jäsenvaltion on objektiivisesti mahdotonta löytää kolmas kelpoisuusvaatimukset täyttävä ehdokas kohtuullisessa ajassa huolimatta siitä, että jäsenvaltio on toteuttanut kaikki tarvittavat toimenpiteet ehdokkaan löytämiseksi poikkeuksellisissa olosuhteissa. Valintalautakunta voisi kyseissä olosuhteissa lähettää neuvostolle perustellun lausuntonsa ainoastaan kahdesta kelpoisuusvaatimukset täyttävästä ehdokkaasta ja neuvosto voisi toimia tämän lausunnon pohjalta. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  EPPOn perustamisesta määrätään SEUT-sopimuksen 86 artiklassa. EPPO on ensimmäinen EU:n elin, jolla on valtuudet suorittaa rikostutkintaa ja nostaa syytteitä unionin taloudellisiin etuihin vaikuttavien rikosten perusteella, joten se on täysin uusi toimija eurooppalaisessa oikeudellisessa ympäristössä. EPPOn perustamisen odotetaan johtavan johdonmukaisempiin ja tehokkaampiin syytetoimia koskeviin käytäntöihin EU:n talousarvioon vaikuttavien rikosten osalta ja lisäävän syytetoimien ja tuomioiden määrää, vahvistavan pelotevaikutusta sekä parantavan vilpillisesti menetettyjen unionin varojen takaisinperintää. 
               
               
                  Antamalla tämän ehdotuksen neuvoston täytäntöönpanopäätöksen (EU) 2018/1696 muuttamiseksi komissio noudattaa sille neuvoston asetuksen (EU) 2017/1939 14 artiklan 3 kohdan, 16 artiklan 2 kohdan ja 20 artiklan nojalla kuuluvaa velvollisuutta. Ehdotuksen avulla voidaan toteuttaa tarvittavat EPPOn Euroopan syyttäjien valinta- ja nimitysmenettelyt ja aloittaa toiminta oikea-aikaisesti. Tämä ehdotus on näin ollen täysin yhdenmukainen tällä politiikan alalla jo annettujen säännösten kanssa.
               
            
            
               •Yhdenmukaisuus unionin muiden politiikkojen kanssa
            
            
               
                  Tämä aloite on yhdenmukainen unionin taloudellisten etujen suojelun vahvistamiseen tähtäävien unionin muiden politiikkojen ja lainsäädäntöaloitteiden kanssa.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
         
         
            
               •Oikeusperusta
            
            
               
                  Ehdotus perustuu SEUT-sopimuksen 291 artiklaan luettuna yhdessä neuvoston asetuksen (EU) 2017/1939 14 artiklan 3 kohdan ja 16 artiklan 2 kohdan kanssa. 
               
            
            
               •Toissijaisuusperiaate (jaetun toimivallan osalta) 
            
            
               
                  Ainoastaan unionin toimielimet voivat hyväksyä ja muuttaa neuvoston asetuksen (EU) 2017/1939 14 artiklan 3 kohdassa tarkoitettuja valintalautakunnan toimintaa koskevia sääntöjä täytäntöönpanovallan nojalla ja sääntöjen hyväksyminen ja muuttaminen kuuluu siten unionin yksinomaiseen toimivaltaan eikä siihen sovelleta toissijaisuusperiaatetta. 
               
            
            
               •Suhteellisuusperiaate
            
            
               
                  Tässä ehdotuksessa rajoitutaan siihen, mikä on tarpeen ehdotettujen tavoitteiden saavuttamiseksi, joten ehdotus on suhteellisuusperiaatteen mukainen. Ehdotus liittyy suoraan neuvoston asetuksen (EU) 2017/1939 voimaantuloon ja on välttämätön EPPOn nopean perustamisen ja toiminnan aloittamisen varmistamiseksi. 
               
            
            
               •Toimintatavan valinta
            
            
               
                  Tämä säädös perustuu neuvoston asetuksen (EU) 2017/1939 14 artiklan 3 kohtaan luettuna yhdessä sen 16 artiklan 2 kohdan kanssa. 
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               
                  Kun otetaan huomioon tämän ehdotuksen kohdennettu ja rajallinen luonne ja se, että ehdotus on komissiolle neuvoston asetuksen (EU) 2017/1939 14 artiklan 3 kohdasta, luettuna yhdessä sen 16 artiklan 2 kohdan kanssa, johtuvan velvollisuuden mukainen, jälkiarviointeja, sidosryhmien kuulemisia ja vaikutustenarviointia ei suoritettu. 
               
            
            
               4.TALOUSARVIOVAIKUTUKSET
            
            
               
                  Ehdotuksella ei ole talousarviovaikutuksia. 
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Tämä toimenpide ei edellytä täytäntöönpanoa. 
               
            
            
               •Selittävät asiakirjat (direktiivien osalta)
            
            
               
                  Tämä ehdotus ei edellytä selittäviä asiakirjoja direktiivin saattamisesta osaksi kansallista lainsäädäntöä. 
               
            
            
               •Ehdotukseen sisältyvien säännösten yksityiskohtaiset selitykset
            
            
               Täytäntöönpanopäätöksen muuttamisella annetaan valintalautakunnalle mahdollisuus esittää neuvostolle perusteltu lausunto ainoastaan kahdesta kelpoisuusvaatimukset täyttävästä ehdokkaasta asianmukaisesti perustelluissa poikkeustapauksissa eli silloin, kun on riittävällä tavalla osoitettu, että jäsenvaltion on objektiivisesti mahdotonta löytää kolmas kelpoisuusvaatimukset täyttävä ehdokas kohtuullisessa ajassa huolimatta siitä, että jäsenvaltio on toteuttanut kaikki tarvittavat toimenpiteet ehdokkaan löytämiseksi poikkeuksellisissa olosuhteissa. Valintalautakunta voisi kyseissä olosuhteissa lähettää neuvostolle perustellun lausuntonsa ainoastaan kahdesta kelpoisuusvaatimukset täyttävästä ehdokkaasta ja neuvosto voisi toimia tämän lausunnon pohjalta.
            
            
                
            
         
         
            
               2020/0133 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               neuvoston asetuksen (EU) 2017/1939 14 artiklan 3 kohdassa tarkoitetuista valintalautakunnan toimintaa koskevista säännöistä annetun neuvoston täytäntöönpanopäätöksen (EU) 2018/1696 muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon tiiviimmän yhteistyön toteuttamisesta Euroopan syyttäjänviraston (EPPO) perustamisessa 12 päivänä lokakuuta 2017 annetun neuvoston asetuksen (EU) 2017/1939
                  1
                ja erityisesti sen 14 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Euroopan syyttäjänvirasto perustettiin tutkimaan unionin taloudellisiin etuihin vaikuttavia rikoksia ja asettamaan syytteeseen ja tuomittaviksi niihin syyllistyneet henkilöt ja heidän rikoskumppaninsa. 
            
            
               (2)Asetuksessa (EU) 2017/1939 säädetään, että neuvosto nimittää Euroopan syyttäjät kunkin jäsenvaltion nimeämän kolmen pätevän ehdokkaan joukosta saatuaan ensin kyseisen asetuksen 14 artiklan 3 kohdassa tarkoitetulta valintalautakunnalta perustellun lausunnon.
            
            
               (3)Ennakkoedellytys EPPOn perustamiselle on Euroopan syyttäjien valinta ja nimittäminen. Euroopan syyttäjät muodostavat yhdessä Euroopan pääsyyttäjän kanssa EPPOn kollegion.
            
            
               (4)Neuvosto antoi 13 päivänä heinäkuuta 2018 neuvoston täytäntöönpanopäätöksen (EU) 2018/1696
                  2
                neuvoston asetuksen (EU) 2017/1939 14 artiklan 3 kohdassa tarkoitetuista valintalautakunnan toimintaa koskevista säännöistä. 
            
            
               (5)Toimintaa koskevien sääntöjen VII säännön 2 kohdan mukaan valintalautakunta laatii arvioinnin ja kuulemisen aikana tekemiensä havaintojen perusteella lausunnon ehdokkaiden pätevyydestä Euroopan syyttäjien tehtävien hoitamiseen ja toteaa nimenomaisesti, täyttääkö ehdokas asetuksen (EU) 2017/1939 16 artiklan 1 kohdassa säädetyt vaatimukset. Valintalautakunnan on esitettävä lausunnolleen perustelut. Jos nimetyt ehdokkaat eivät täytä asetuksen (EU) 2017/1939 16 artiklan 1 kohdassa säädettyjä vaatimuksia, saman säännön mukaan valintalautakunta pyytää sihteeristönsä välityksellä asianomaista jäsenvaltiota nimeämään vastaavan määrän uusia ehdokkaita.
            
            
               (6)Kyseisestä säännöstä poiketen valintalautakunnalla olisi oltava mahdollisuus esittää neuvostolle perusteltu lausunto ainoastaan kahdesta kelpoisuusvaatimukset täyttävästä ehdokkaasta silloin, kun on riittävällä tavalla osoitettu, että jäsenvaltion on objektiivisesti mahdotonta löytää kolmas kelpoisuusvaatimukset täyttävä ehdokas kohtuullisessa ajassa huolimatta siitä, että jäsenvaltio on toteuttanut kaikki tarvittavat toimenpiteet ehdokkaan löytämiseksi poikkeuksellisissa olosuhteissa. Tällaisessa tilanteessa valintalautakunnan olisi voitava antaa neuvostolle lausunto kahdesta kelpoisuusvaatimukset täyttävästä ehdokkaasta, ja neuvosto voi suorittaa nimityksen ainoastaan kaksi kelpoisuusvaatimukset täyttävää ehdokasta sisältävän luettelon perusteella.
            
            
               (7)Sen vuoksi neuvoston täytäntöönpanopäätöstä (EU) 2018/1696 olisi muutettava.
            
            
               (8)Jotta voidaan varmistaa EPPOn toiminnan oikea-aikainen aloittaminen, tämän täytäntöönpanopäätöksen olisi tultava voimaan seuraavana päivänä sen jälkeen, kun se on julkaistu,
            
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
         
         
            
               Lisätään neuvoston asetuksen (EU) 2017/1939 14 artiklan 3 kohdassa tarkoitetuista valintalautakunnan toimintaa koskevista säännöistä annetun neuvoston täytäntöönpanopäätöksen (EU) 2018/1696 liitteessä olevan VII säännön 2 kohdan toisen alakohdan jälkeen alakohta seuraavasti:
            
            
               ”Poikkeustapauksissa eli silloin, kun on riittävällä tavalla osoitettu, että jäsenvaltion on objektiivisesti mahdotonta löytää kolmas kelpoisuusvaatimukset täyttävä ehdokas kohtuullisessa ajassa huolimatta siitä, että jäsenvaltio on toteuttanut kaikki tarvittavat toimenpiteet ehdokkaan löytämiseksi poikkeuksellisissa olosuhteissa, valintalautakunta voi asianomaista jäsenvaltiota kuultuaan ja riittävin perusteluin antaa neuvostolle perustellun lausunnon ainoastaan kahdesta kelpoisuusvaatimukset täyttävästä ehdokkaasta.” 
            
            
               2 artikla
            
            
               Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 283, 31.10.2017, s. 1.
               
               
                  
                     (2)
                  
                        EUVL L 282, 12.11.2018, s. 8–12.